Feb 10,2017
21% పెరిగిన లూపిన్‌ లాభాలు
ముంబయి: దేశంలో మూడో అతిపెద్ద ఔషధ విక్రేత లూపిన్‌ డిసెంబరుతో ముగిసిన త్రైమాసికానికి మెరుగైన ఆర్థిక ఫలితాలను ప్రకటించింది. మార్కెట్‌ అంచనాలను తారుమారు చేస్తూ అక్టోబరు-డిసెంబరు త్రైమాసిక కాలంలో సంస్థ లాభాలు 21 శాతం మేర పెరిగి రూ.633.11 కోట్లకు చేరాయి. గత ఏడాది ఇదే కాలంలో సంస్థ లాభం రూ.524.56 కోట్లుగా నమోదు అయింది. అక్టోబరు-డిసెంబరు మధ్య కాలంలో సంస్థ అమ్మకాలు 31.5% పెరిగి రూ.4,404.94 కోట్ల నుంచి రూ.3,350.33 కోట్లకు చేరింది. ఉత్తర అమెరికాలో అమ్మకాలు 57.6 శాతం మేర పెరిగి రూ.2,175.5 కోట్లకు చేరినట్టుగా సంస్థ తెలిపింది. ఇక్కడి నుంచి సంస్థ మొత్తం అమ్మకాలలో 49% విక్రయాలు నమోదైనట్టుగా కంపెనీ వివరించింది.
మీ స్నేహితులకు రికమెండ్ చెయ్యండి